**Приложение № 5 към чл. 4, ал. 1 от Наредбата за условията и реда за извършване на оценка на въздействието върху околната среда (Наредба за ОВОС)**

(Ново - ДВ, бр. 12 от 12.02.2016 г., изм. ДВ, бр. 62 от 2022 г., в сила от 5.08.2022 г.)

 **ДО**

 **ДИРЕКТОРА НА РИОСВ-**

 **ПЛОВДИВ**

**У В Е Д О М Л Е Н И Е**

**за инвестиционно предложение**

от ……………… **„ВЕНИГАЗ“ ЕООД, ЕИК: 120543111** ……………………..…….,

*(име, адрес и телефон за контакт)*

 **УВАЖАЕМИ Г-Н ДИРЕКТОР,**

Уведомяваме Ви, че „ВЕНИГАЗ“ ЕООД има следното инвестиционно предложение: **„Почистване коритото на р. Марица от наносни отложения, саморасла растителност и укрепване на бреговете, с цел осигуряване на нормална проводимост“ в землищата на с.Поповица, община Садово, и с.Чалъкови и с.Белозем, община Раковски, област Пловдив.**

**Характеристика на инвестиционното предложение**:

**1. Резюме на предложението**:

(посочва се характерът на инвестиционното предложение, в т.ч. дали е за ново инвестиционно предложение, и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)

Инвестиционното предложение е ново и предвижда почистване на речното легло от наносни отложения, саморасла растителност и укрепване на бреговете на р. Марица в землищата на с.Поповица, общ.Садово, и с.Чалъкови и с.Белозем, общ.Раковски, на основание сключен договор № АСД-12-136/21.11.2022 г. с Областна администрация – Пловдив, съгласно чл. 140 от Закона за водите.

Съвременната наносно-акумулативна дейност на р. Марица в землищата на с.Поповица, общ.Садово, и с.Чалъкови и с.Белозем, общ.Раковски, създава динамични отложения под формата на валове и речни полоси от наноси.

В разглеждания участък р. Марица не е коригирана, но е андигирана с двустранни предпазни диги. При извършения оглед се констатира, че в речното корито има отложени значително количество наносни отложения, разположени под формата на шест полуострови и девет острова откъм страната на двата бряга, които са се самозалесили. Те са стеснили значително речното корито като на места кюнето е само 50 ÷ 70 м, при необходими 140 ÷ 150 м. Речното течение меандрира, при което руши и двата бряга, като най-значителни щети са нанесени на десния бряг, в землището на с.Поповица, общ.Садово. Разрушени са водните откоси на дясната дига в началото и края на участъка На тези места „Напоителни системи“ ЕАД, клон Марица е изготвила проекти за тяхното укрепване и ги е заложила в своята инвестиционна програма.

Всичко това налага спешно почистване на речното корито и укрепване на бреговете на реката.

**2. Описание на основните процеси, капацитет, обща използвана площ**; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.); предвидени изкопни работи, предполагаема дълбочина на изкопите, ползване на взрив:

Основните процеси включват премахване на наносните отложения от речното корито и укрепване на двата бряга.

Премахването на наносните отложения ще се извършва от долу нагоре по течението на реката. Първо ще се отложат местата на напречните профили и границата на изземване.

Изземването на наносите ще става след премахване на самозалесилата се растителност върху тях, която ще се предава на Кметовете на Община Садово и Община Раковски за социални нужди. Изземването ще се извършва с багер на отвал. След тяхното обезводняване те ще се товарят с фадрома на автотранспорт и ще се извозват и депонират на площадка в землището на с.Белозем (ПИ 03620.47.23), за ползването на която Възложителят има сключен договор за наем.

С настоящото ИП се предвиждат седем укрепвания – четири от десния бряг и три от левия бряг. В участъка откъм десния бряг е предвидено допълнително укрепване над и под възстановяването на дясната дига по проекти на Напоителни системи с обща дължина 620 м в землището на с.Поповица. В участъка откъм левия бряг са предвидени три укрепвания с обща дължина 290 м (две в землището на с.Белозем, с дължина 170 м и едно в землището на с.Поповица, с дължина 120 м). Общата дължина за укрепване на двата бряга възлиза на 910 м.

За укрепване на левия речен бряг предлагаме те да се насипят с наносни отложения от реката, които да се уплътнят, като в петата на откоса се извърши заскаляване с едроломен камък и засаждане на върбови резници.

За укрепване на десния бряг предлагаме укрепване на брега над и под възстановената дига да стане само с насипване на едроломен камък в петата на откоса.

Общата дължина за почистване и укрепване е около 3100 м. Обемът на излишните наносни отложения възлиза на около 600000 м3.

За реализацията на ИП няма необходимост от изграждане на нова техническа инфраструктура.

Изкопните работи са с малка дълбочина (1,0÷3,0 м) и ще се извършват с багер, без използване на взрив. Всички изкопни работи са на коти по-високи от котите на съществуващото дъно.

**3. Връзка с други съществуващи и одобрени с устройствен или друг план дейности** в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон:

Настоящото инвестиционно предложение няма връзка с други съществуващи и одобрени с устройствен или друг план дейности в обхвата на въздействие на обекта на ИП.

За реализацията на ИП са необходими:

-Решение по реда на Глава VI от ЗООС за преценка на необходимостта от извършване на ОВОС и по реда на чл.31 от ЗБР и Наредбата за условията и реда за извършване на оценка на съвместимостта на планове, програми и проекти и ИП с предмета и целите на опазване на защитените зони, издадено от Директора на РИОСВ – Пловдив;

-Разрешително за ползване на повърхностен воден обект – от Директора на БДИБР – Пловдив

**4. Местоположение:**

(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)

Разглежданият участък за почистване на речното корито и укрепване на бреговете на р. Марица е с обща дължина около 3100 м.

Административно участъкът за почистване попада в землищата на с.Поповица, община Садово, и с.Чалъкови и с.Белозем, община Раковски. Географските координати на началото и края му са както следва:

|  |  |
| --- | --- |
| Точка | Координатна система WGS84 |
| N | E |
| Начало | 42°10'05.42" | 25°04'48.30" |
| Край | 42°09'12.30" | 25°03'09.90" |

В обхвата на ИП попадат част от следните поземлени имоти:

**ПИ 57621.1.38 – с.Поповица, общ.Садово**

Вид собственост: Държавна публична

Вид територия: Територия заета от води и водни обекти

НТП: За друг вид водно течение, водна площ, съоръжение

**ПИ 57621.1.59 – с.Поповица, общ.Садово**

Вид собственост: Държавна публична

Вид територия: Територия заета от води и водни обекти

НТП: Водно течение, река

**ПИ 57621.1.60 – с.Поповица, общ.Садово**

Вид собственост: Държавна публична

Вид територия: Територия заета от води и водни обекти

НТП: За друг вид водно течение, водна площ, съоръжение

**ПИ 57621.1.61 – с.Поповица, общ.Садово**

Вид собственост: Държавна публична

Вид територия: Територия заета от води и водни обекти

НТП: За друг вид водно течение, водна площ, съоръжение

**ПИ 57621.1.62 – с.Поповица, общ.Садово**

Вид собственост: Общинска публична

Вид територия: Земеделска

НТП: За селско стопанство, горски, ведомствен път

**ПИ 80162.35.96 – с.Чалъкови, общ.Раковски**

Вид собственост: Държавна частна

Вид територия: Територия заета от води и водни обекти

НТП: Водно течение, река

**ПИ 03620.72.239 – с.Белозем, общ.Раковски**

Вид собственост: Държавна публична

Вид територия: Територия заета от води и водни обекти

НТП: Водно течение, река

**ПИ 03620.72.396 – с.Белозем, общ.Раковски**

Вид собственост: Държавна публична

Вид територия: Територия заета от води и водни обекти

НТП: За друг вид водно течение, водна площ, съоръжение

**ПИ 03620.72.397 – с.Белозем, общ.Раковски**

Вид собственост: Частна, обществени организации

Вид територия: Земеделска

НТП: Гори и храсти в земеделска земя

**ПИ 03620.72.392 – с.Белозем, общ.Раковски**

Вид собственост: Държавна публична

Вид територия: Територия заета от води и водни обекти

НТП: За друг вид водно течение, водна площ, съоръжение

**ПИ 03620.72.1 – с.Белозем, общ.Раковски**

Вид собственост: Частна, обществени организации

Вид територия: Земеделска

НТП: Пасище

Разглежданият участък от р. Марица не попада в границите на защитени територии по смисъла на ЗЗТ, но попада в границите на две защитени зони по Натура 2000 – ЗЗ „Река Марица“ с код BG0000578 и ЗЗ “Марица-Първомай“ с код BG0002081.

С оглед опазване предмета и целите за защита в двете защитени зони, при реализация на ИП е необходимо да се спазват следните изисквания:

* Да не се засяга крайбрежната растителност;
* Да не се премахват дърветата укрепващи с корените си речните брегове;
* Да не се изземват наносни отложения извън речното корито;
* Да не се извършват дейности в близост до речните брегове, по време на гнездене на птиците;
* Да не се извършват дейности в речното корито по време на размножителния период на речната ихтиофауна.

Не се засягат обекти подлежащи на здравна защита и СОЗ на водоизточници за ПБН и минерални води, както и територии за опазване на културното наследство. Няма трансгранично въздействие.

Участъкът предвиден за почистване и укрепване е свързан, чрез съществуващи общински пътища покрай левия бряг със с.Белозем и покрай десния бряг на реката с пътя Пловдив - Свиленград. Тези пътища ще се използват по време на експлоатацията на обекта за извозване на наносните отложения до площадката за депониране – ПИ 03620.47.23 в землището на с. Белозем, общ.Раковски.

**5. Природни ресурси, предвидени за използване по време на строителството и експлоатацията:**

(включително предвидено водовземане за питейни, промишлени и други нужди – чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови)

По време на почистване и укрепване на участъка от р. Марица ще се използват основно горива за строителните и транспортни машини.

Няма необходимост от вода за производствени нужди. За питейни нужди на персонала ще се доставя бутилирана вода.

**6. Очаквани вещества, които ще бъдат емитирани от дейността**, в т.ч. приоритетни и/или опасни, при които се осъществява или е възможен контакт с води:

Няма такива вещества

**7. Очаквани общи емисии на вредни вещества във въздуха по замърсители:**

От дейността в обекта не се формират емисии на вредни вещества в атмосферния въздух.

**8. Отпадъци, които се очаква да се генерират и предвиждания за тяхното третиране**:

От дейността по почистване на наносните отложения не се формират отпадъци. Премахнатите храсти и дървесни остатъци от коритото на реката съгласно сключения договор с Областна администрация Пловдив ще се предават на Кметовете на Община Садово и Община Раковски за социални нужди.

Битовите отпадъци от жизнената дейност на персонала ще се събират в контейнер и периодично ще се извозват на депо за битови отпадъци.

**9. Отпадъчни води:**

(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)

От дейността на обектa предмет на настоящото ИП, не се формират отпадъчни води. За нуждите на персонала ще се монтира химическа тоалетна.

**10. Опасни химични вещества**, които се очаква да бъдат налични на площадката на предприятието/съоръжението, както и капацитета на съоръженията, в които са очаква те да са налични:

(в случаите по чл. 99б ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)

На площадката на обекта няма да се съхраняват опасни химически вещества. Зареждането на строителните машини с гориво ще се извършва извън речното корито.